**Óravázlat**

**Műveltségi terület:** Rajz és vizuális kultúra - Szövegfeldolgozás

**Tantárgy:** Rajz

**Osztály:** 3.

**Az óra témája:** Paulon Viktória „Alagút-expedíció” című szövegének feldolgozása, kincskereső térkép készítése

**Fejlesztési feladat:** a lényeg felismerése, kiemelése, a képi gondolkodás, a belső képalkotás fejlesztése

**Cél-és feladatrendszer:** Új vizuális kifejezésmód megismerése, egyéni vizuális kifejezés fejlesztése, vizuális kifejező technikák alkalmazásának gazdagítása.

**Az óra didaktikai feladatai**: Új ismeret feldolgozása, elemzés kérdések segítségével, motiválás, alkalmazás, gyakorlás.

**Tantárgyi kapcsolatok:** Magyar nyelv és irodalom, környezetismeret

**Felhasznált forrás:** Szitakötő folyóirat 41. szám 14. oldal „Paulon Viktória Alagút-expedíció című szövege”

**Készítette:** Leel-Őssy Beatrix Székesfehérvári Munkácsy Mihály Általános Iskola

Dátum: 2018. április 7.

|  |  |  |  |
| --- | --- | --- | --- |
| Időkeret | Az óra menete | Tanulói munkaformák | Eszközök |
| Előkészületek, szervezési feladat  1’ | * Az előző órán megfestettük a kincskereső térkép hátterét. Összegyűrtük a rajzlapot, vízfestékkel a barna szín árnyalataival befestettük. A repedésekbe beszivárgott a víz, ezáltal régies hatást kelt. * A megszáradt, gombóc formájú papírokat kiosztása a gyerekeknek. * A Szitakötő folyóiratok kiosztása | tanítói feladat | Szitakötő folyóirat |
| Ráhangolódás  1’ | Versmondás: Nemes Nagy Ágnes: A titkos úton | frontális |  |
| Légzőgyakorlat  1’ | Kilégzés közben a „s” hangot hangoztatjuk 20 másodpercig. | frontális |  |
| Ráhangolódás a szövegre  3’ | * J-ly-s szavak pótlása a táblán. * Az ly-os szavakon keresztül útvonalak keresése, bejelölése különböző színnel. | frontális | digitális tábla  laptop  projektor  táblafilcek |
| Tananyag feldolgozása  8’ | Paulon Viktória Alagút-expedíció című szövegének néma olvasása, majd feldolgozása kérdések segítségével.   * Mit mond számodra a cím? * Mit jelent az, hogy expedíció? * Hol játszódik a történet? * Milyen egy alagút? * Mit keres a kisfiú? Mi van elrejtve? * Miben van a kincs? * Miért penészes a faláda? * Mi lehet kincs? * Miért van szerintetek elrejtve? * Hogy lehet eljutni a kincsekhez? * Hol találhatunk kincseket? * Kik rejthették el? | frontális | Szitakötő magazin 41. szám |
| Csoportalakítás  5’ | 4 csoport létrehozása   * Lapok kiosztása csoportonként, melyen az állóképek jelenetei találhatóak a szöveg alapján. * Állóképek bemutatása  1. csoport: „a gyerekek zseblámpával a kezükben világítanak a kincsre” 2. csoport: „A gyerekek a metró ablakára tapasztják fejüket, kémlelik az alagutat” 3. csoport: „előre/hátradőlnek a mozgólépcsőn” 4. csoport: „elmondták a barátaiknak, és azok is elmondták a kisebb testvéreiknek” | csoportmunka | lapok az előre megírt jelenetekkel |
| 5’ | A 4 csoport keresztrejtvény megoldásával kap egy-egy szót.  Megfejtések:  1. csoport: KINCS  2. csoport: LÁDA  3. csoport: TÉRKÉP  4. csoport: CSAPDA | csoportmunka | keresztrejtvények |
| Alkotómunka  20’ | a) Gyakorlati alkotó munka feladatának kijelölése   * A rejtvény megfejtéseinek segítségével találjátok ki mit fogunk készíteni? (kincskereső térképet) | frontális |  |
|  | b) Ötletbörze   * Minek kell lennie egy kincskereső térképen? (kincsnek, útvonalnak, iránytűnek, kiinduló pontnak, csapdáknak, tévutaknak…) | frontális |  |
|  | b) Egyéni alkotó munka   * Az összegyűrt, megszáradt papírt a padon többször áthúzva simítsuk ki, hogy visszanyerje eredeti alakját! * Erre a felületre rajzoljuk meg az elképzelt kincskereső térképet! * Készítsetek csapdákat, tévutakat is! * Filctollal dolgozzatok! | egyéni munka | rajzlap  filctollak |
| Értékelés  1’ | Az órai munka értékelése | frontális |  |